ආසියානු කලාපයේ ඇමෙරිකා බලය තහවුරු කර ගැනීමේ ප්‍රධාන අරමුණින්, ඇමෙරිකා උප ජනාධිපතිනී කමලා හැරිස් ආසියානු නිල සංචාරයක් ආරම්භ කරමින් සිංගප්පූරුව බලා පැමිණියාය. ඇමෙරිකා උප ජනාධිපතිනිය ලෙස කමලා හැරිස්, ආසියානු සංචාරයක් ආරම්භ කළ පළමු අවස්ථාව මෙයයි. ඇමෙරිකා ජනාධිපති ජෝ බයිඩන්, ඇෆ්ගනිස්තානයෙන් හමුදා ඉවත් කර ගැනීමත්, තලේබාන්වරුන් යළි ඇෆ්ගනිස්තානයේ බලය අත්පත් කර ගැනීමත් සමඟ මේ වනවිට ආසියානු රටවල් බොහොමයක් ඇමෙරිකාව කෙරෙහි තැබූ විශ්වාසය පළුදු වී ඇත. පළුදු වුණු එම විශ්වාසය යළි ගොඩනගා ගැනීමේ අරමුණින්, උප ජනාධිපතිනිය සිංගප්පූරුවේ තෙදින නිල සංචාරයක නියැලෙනු ඇත. සිංගප්පූරු සංචාරයෙන් පසු ඇය වියට්නාමයට යෑමට ද නියමිතය.
ආසියානු කලාපයේ ඇමෙරිකා බලය තහවුරු කර ගැනීමේ අරමුණින්, ආසියානු නිල සංචාරයක් ආරම්භ කළේ කවුද?
ඇමෙරිකා උප ජනාධිපතිනී කමලා හැරිස්